CELEX: 62011CN0029
Language: et
Date: 2011-01-17 00:00:00
Title: Kohtuasi C-29/11: Eelotsusetaotlus, mille on esitanud Tribunalul Suceava (Rumeenia) 17. jaanuaril 2011 — Aurora Elena Sfichi versus Direcția Generală a Finanțelor publice Suceava — Administrația Finanțelor Publice Suceava, Administrația Fondului Pentru Mediu

9.4.2011   
            
            
               ET
            
            
               Euroopa Liidu Teataja
            
            
               C 113/5
            
         Eelotsusetaotlus, mille on esitanud Tribunalul Suceava (Rumeenia) 17. jaanuaril 2011 — Aurora Elena Sfichi versus Direcția Generală a Finanțelor publice Suceava — Administrația Finanțelor Publice Suceava, Administrația Fondului Pentru Mediu
   (Kohtuasi C-29/11)
   2011/C 113/08
   Kohtumenetluse keel: rumeenia
   
      Eelotsusetaotluse esitanud kohus
   
   Tribunalul Suceava
   
      Põhikohtuasja pooled
   
   
      Kaebuse esitaja: Aurora Elena Sfichi
   
      Vastustaja: Direcția Generală a Finanțelor publice Suceava — Administrația Finanțelor Publice Suceava, Administrația Fondului Pentru Mediu
   
      Eelotsuse küsimused
   
   
               1.
            
            
               Kas ELTL artikli 110 (endine Euroopa Ühenduse asutamislepingu artikkel 90) esimest lõiku, mille kohaselt ükski liikmesriik ei kehtesta teiste liikmesriikide toodetele mingeid otseseid ega kaudseid riigimakse, mis on suuremad samasugustele kodumaistele toodetele kehtestatud otsestest või kaudsetest maksudest, tuleb tõlgendada nii, et see keelab liikmesriikidel kehtestada tasu, millel on samasugused omadused nagu erakorralise määrusega nr 50/2008 (hiljem muudetud ja täiendatud kujul) sätestatud saastetasul, mida kohaldatakse imporditud kasutatud autode esmaregistreerimisel Rumeenias, kui need autod on varem registreeritud mõnes teises Euroopa Liidu liikmeriigis — võttes arvesse, et kui tehingu esemeks on varem Rumeenias registreeritud kasutatud autod ning need uuesti registreeritakse, siis seda tasu ei võeta?
            
         
               2.
            
            
               Kas Euroopa Liidu toimimise lepingu artikli 110 (endine Euroopa Ühenduse asutamislepingu artikkel 90) teine lõik, mille eesmärk on kõrvaldada tegurid, mis võivad kaitsta liikmesriikide kodumaist turgu ning rikkuda konkurentsipõhimõtteid, keelab kehtestada autode saastetasu, mida kohaldatakse imporditud kasutatud autode esmaregistreerimisel Rumeenias, kui need autod on varem registreeritud mõnes teises Euroopa Liidu liikmeriigis, võttes arvesse, et erakorralise määrusega nr 218/2008 on saastetasu kohustusest vabastatud „M1 kategooria sõidukid, mille saasteklass on Euro 4 ja mootori töömaht kuni 2 000 cm3, ning kõik N1 kategooria sõidukid, mille saasteklass on Euro 4, mille esmaregistreerimine toimub Rumeenias või mõnes teises Euroopa Liidu liikmesriigis ajavahemikul 2008. aasta 15. detsembrist kuni 2009. aasta 31. detsembrini”, st autode kategooria, mille tehnilised omadused vastavad Rumeenias toodetud autode omadele, toetades sel teel kodumaist autotootmissektorit?